text: Нашата цел е всички клиенти на Студиото да имат възможност да ползват процедури в спокойна и релаксираща атмосфера.
  За тази цел ние записваме предварително час в удобно за клиента време и според графика за деня.
  Клиентите ни имат възможност да планират абонаментни посещения чрез закупуване на карта или еднократни посещения, при невъзможност за организиране на последователни посещения в рамките на месец.
  Услугата ни е насочена към цялостно обгрижване на клиента, което включва
  работа с консултанта по време на всяка процедура, изготвяне на програма за посещения и комбиниране на процедури с уредите, препоръчителен хранителен режим и насоки за прием на вода.
  Клиентите ни могат да направят първа въвеждаща процедура, при тяхно желание, с цел представяне на всички уреди, която е комплимент за клиента ако закупят абонаментна карта. В случай, че решат да не продължат с нас, тази процедура е на стойност 15 лева.
  При първото посещение съставяме клиентски картон, в който освен данните за контакт с клиента, които записваме, правим статус на възможните процедури според показанията и противопоказанията за ползване на уредите, както и практиката на клиента за спазване на хранителен режим и прием на вода.
  Посещенията се планират с определено времетраене, в което се разпределя ползването на процедури на различните уреди.
  Времетраенето на едно посещение може да бъде от 30 минути до 120 минути според възможностите и предпочитанията на клиента.
  СВЪРЖЕТЕ СЕ С НАС
  Работим с клиенти от понеделник до петък от 8.00 до 21.00 часа и в събота от 9.00 до 14.30 часа (почивен ден - неделя).
  При запитване организираме посещения и събития извън стандартното работно време.
  Телефон за контакт: 0878 1 77665
  Важни насоки за клиентите
  Всеки клиент в Студиото се задължава да ползва услугите и уредите като се съобразява с общото си здравословно състояние и физически възможности.
  Клиентите са задължени да използват уредите и съоръженията в Студиото по предназначение и съобразно правилника и указанията на персонала.
  В случай на затруднения или неясноти при работа на уредите клиентите следва да се обръщат за съдействие към консултантите на Студиото.
  Всеки клиент в студиото идва със своята нагласа за процедури за трениране и релаксация и има правото да не бъде обезпокояван, ако не желае, със странични раговори или включване на коментари и мнения, когато не са потърсени и поискани, от другите клиенти.
  Не се допуска внасянето на храна и напитки, с изключение на бутилирана вода, или в случаите на специално организирани събития.
  Студиото си запазва правото за всеки конкретен случай да откаже достъп до помещенията на всяко лице, за което има съмнения, че е под влиянието на алкохол или други упойващи вещества, или сметне за необходимо, с оглед опазването на вътрешния ред, спокойствието и сигурността на клиентите.
  Студиото си запазва правото да работи само с клиенти, които поддържат единни ценности, с тези на мениджмънта и екипа на студиото и да откаже работа с клиенти, които не желаят да се съобразят с ценностите и правилата.
  Правила за облекло и ползване на услугите
  Достъп до помещенията в Студиото
  Всеки клиент, който посещава за първи път Студиото трябва да попълни и подпише клиентски картон, с който се съгласява да предостави личните си данни, бива информиран за показанията и ефектите от уредите, и с който се съгласява да спазва правилата за ползване на студиото и правилата за абонаменти. Студиото си запазва правото на промени по правилата и информиране на клиентите за новостите и промените.
  Клиентите на Уелнес Студио Фигура Спуул са длъжни при всяко посещение да се регистрират на рецепцията, да носят картите си, когато посещават студиото и да ги предоставят на консултанта за отбелязване на процедурите за трениране.
  Клиентите са длъжни да спазват чистота и ред и да почистват след себе си, с цел поддържане на вида на помещенията, в които са били посрещнати – напр. празни бутилки от вода, ползвани чаши и друго да се изхвърлят в коша. Пластмасови капачки се събират на определено място в студиото за подпомагане на социална кауза.
  При посещението си клиентите трябва да обуят калцуни за еднократна употреба и да ги ползват през цялото време на престой до напускане на студиото или да спазват посочения ред за достъп до помещенията, ако има други хигиенни изисквания.
  Облекло и обувки за трениране
  Задължително е използването на специално донесен за процедурите чист спортен екип, който включва спортен клин или долнище, тениска, чорапи и чисти спортни обувки.
  За целите на ползване на сауната и душ кабината клиентът трябва да носи бански костюм, лична кърпа и джапанки.
  Студиото не предостaвя кърпи или облекла за общо ползване.
  Студиото няма да допуска клиенти да ползват уредите ако не са в подходящ екип за целта.
  Консултантите в студиото са упълномощени да откажат или прекратят процедурите на всеки клиент, ако е влязъл в помещенията с мръсни, кални, непочистени спортни обувки или ако с действията си би могъл да замърси или повреди имуществото и уредите, или ако клиентът не е с подходящ за целта екип.
  Съблекалня и шкафчета
  Шкафчетата са на разположение на клиентите на Уелнес Студио Фигура Спуул само за времетраенето на тяхното посещение. Шкафчетата не са персонализирани и не се допуска оставяне на лични вещи, облекло и обувки в шкафчетата или в помещенията на Студиото след приключване на тренировките.
  Щети по шкафче, което по време на ползване е повредено или оставено в неприемлив вид, трябва да бъдат отстранени от лицето, което го е използвало последно.
  При невъзможност за настаняване в самостоятелно шкафче, както и при по-обемисти дрехи, може да се ползва външната закачалка.
  Уелнес Студио Фигура Спуул не носи отговорност за откраднати вещи и ценности на територията на съблекалнята и помещенията, както и при загуба или повреда на лични вещи.
  Забравени вещи се пазят в продължение на 15 дни.
  Съвет за хигиената на екипа за процедури
  За спазване на добра хигиена Студиото препоръчва да се сменя екипът при всяка нова процедура.
  Ползваният екип трябва да се пере целия след процедурите независимо дали клиентът се е потил обилно, или дали екипът е зацапан повече или по-малко. По този начин екипът ще се предпази от бактерии, дрожди, вируси и замърсявания, които се натрупват по тъканите след всяко ползване.
  Допълнителна препоръка е клиентът да изсушава екипа си преди да го хвърли в коша за пране. Неизсушаването на екипа застрашава здравето, защото в коша за пране се създават условия за развитие на болестотворни микроорганизми, които след това отиват директно в пералната машина
  Мерки за безопасност и правила за посещение и ползване на студиото във връзка с COVID-19
  Дезинфекция и поддръжка
  На всеки клиент в студиото по време на процедурата за трениране е осигурено достатъчно пространство и площ за трениране.
  Преди и след всеки клиент се извършва цялостна дезинфекция на всички ползвани уреди
  По време на целия работен ден се дезинфекцират всички повърхности, шкафчета, дръжки на врати, подове.
  Помещението се проветрява преди стартиране и след приключване на работния ден, както и на всеки един-два часа.
  За обмяна на въздуха се ползват предимно вентилатори и се организира редовна подмяна на филтрите на климатика.
  Служителите ползват маски и/или шлемове и ръкавици.
  Специални антибактериални лампи се ползват за дезинфекция на уредите и повърхностите в студиото.
  Цялостните демо тренировки за нови клиенти са временно ограничени.
  При появяване на клиент без записан час, Студиото си запазва правото да върне клиента.
  Преди да запишете час
  Процедури за трениране се провеждат само след предварително записан час и уточнено времетраене на ползване на студиото и съответните уреди.
  Уверете се, че преди да запишете час:
  Не сте имали контакт със заразен в последните 20 дни преди посещението си
  Нямате симптоми като повишена температура, отпадналост, болки в мускулите, хрема, кашлица, болки в гърлото
  Спазвате стриктна дезинфекция и лична хигиена
  Носете предпазни средства – своя лична предпазна маска – при пристигане в студиото
  Приемаме, че при записването на час декларирате съгласие с правилата и поемане на лична отговорност за спазване на изискванията.
  Между клиентите се планират паузи от поне 15 минути за поддържане и хигиена.
  Моля да спазвате точно записания от вас час.
  В случай, че не се чувствате добре преди посещението си, задължително се обадете и отложете часа.
  По време на посещението си
  Обуйте еднократни калцуни при влизане в студиото.
  Оставете обувките си на предвиденото за това място до входа на студиото.
  Дезинфекцирайте ръцете си с поставен от нас антибактериален гел.
  Ако желаете може да поставите еднократни предпазни ръкавици.
  Задължително е да ползвате своята предпазна маска през цялото време на посещението си.
  При необходимост може да бъдете помолени да изчакате до приключване на процеса на дезинфекция.
  В съблекалнята ще бъдат допускани до двама клиента едновременно. В случай на непредвидено застъпване на клиенти, ще бъдете помолени да изчакате.
  При напускане на студиото
  Спазвайте дистанция от 1.5-2 метра при обслужване на рецепцията за заплащане или записване на нов час.